Document ID: /roh_data/filtered/fineweb-2-filterrobots_roh.jsonl.gz/59113

Las respostas sin la dumonda davart las aspectativas per l‘economia èn stadas uschè negativas sco mai. Las persunas intervistadas quintan cun ina gronda recessiun. Plinavant vesan ellas lur atgna situaziun finanziala uschè schletta sco l’entschatta dals onns 1990.
Las spetgas dals dumandads per l'economia generala èn vegnidas bler mendras. L'index pertutgà saja sin in bass da record. Er tar ils agens budgets sa preparan ils dumandads per schlets temps.
Plinavant è er la dumonda, sch'i saja uss in bun temp per investiziuns pli grondas, vegnida respundida uschè negativ sco anc mai. Ina raschun è che bleras stizuns èn il mument serradas e la malsegirezza actuala.